cyanic-selkie/wikianc huggingface dataset:
אירוקוי
אירוקוי
מקור השם אירוֹקוֹי לא ברור. השם אירוקוי הופיע לראשונה ביומן המסע מטדוסק בקנדה של חוקר הארצות הצרפתי סמואל דה שמפלן בשנת 1603 בצורה "Irocois". קיימת הסכמה שמקור השם אירוקוי הוא לא ילידי, אלא קולוניאלי. בשנת 1978 הבלשן איבס גודארד טען שלא נמצא באף שפה ילידית באמריקה הצפונית השם "אירוקוי" עבור אף שבט אירוקואי.
בשנת 1744 המיסיונר הצרפתי פייר דה שרלבואה כתב שמקור השם אירוקוי הוא צרפתי, ושהאיטמולוגיה שלו היא במילים האירוקואיות "hiro" שבתרגום חופשי פירושו "אמרתי" ו־"kone" שבתרגום חופשי פירושו "עצב" או "שמחה", תלוי באורך ההגייה. עם זאת, בשנת 1883 הבלשן האמריקאי-קנדי הורטיו הייל טען שהאיטומולוגיה של שרלבואה היא מפוקפקת וש־"אף שבט ילידי לא מכנה את עצמו באופן כה גחמני" (תרגום מאנגלית).
במקום זאם, בשנת 1833 הייל הציע מקור אחר לשם אירוקוי מהשפה ההורונית (גם היא שפה אירוקואית) ומהשפה המוהוקית במילה "ierokwa" שמשועתה "אלה שמשענים". עם זאת, בשנת 1888 הבלשן האמריקאי ג'ון נפוליאון ברינטון היואיט הטיל ספק שהמילה אפילו קיימת באותן שפות. במקום, הוא הציע שמקור השם אירוקוי אולי בשפות האלגונקיות במילים "irin" שפירושה "אמתי" ו־"ako" שפירושה "נחש" והסיומת הצרפתית "ois".
בשנת 1968 האנתרופולוג גורדון דיי הרחיב את התאוריה של הכומר צ'רלס ארנו משנת 1880. בשנת 1880, ארנו טען שמקור השם אירוקוי מהשפה המונטנית (שפת אלגונקית) מהמילה "irnokué" שפירושה "אדם קטלני". לפי ארנו, השם אירוקוי ניתן על ידי השבטים האלגונקים האויבים ששכנו בחוף המזרחי. לעומת זאת, דיי טען שמשמעות השם אירוקוי במונטנית היא "אדם דובר שפה אירוקואית" ולא "אדם קטלני".
הקמת הקונפדרציה
לא קיימת הסכמה על תאריך הקמת הקונפדרציה. ממצאים ארכאולוגיים מוכיחים כי שבט האונונדאגה חיו בדיוק באותה נחלה עוד מהמאה ה־10 לספירה. לפי בריטניקה, הקונפדרציה הוקמה בסוף המאה ה־16 בין השנים 1570–1600. לפי דעה אחרת, הקונפדרציה הוקמה בשנת 1142. לפי מחקרים אחרים, הקונפדרציה הוקמה בין השנים 1450–1525. כך או אחרת, ידוע כי בשנת 1654 משלחת משבט המוהוק הכריזה על הקונפדרציה במילים שלה: "אנחנו, חמשת האומות האירוקואיות, מהווים לבית אחד [...] אנחנו שומרים על אש אחת, ואנחנו מִקַּדְמַת דְּנָא התגוררנו תחת קורת גג אחת" (תרגום מאנגלית). בירת הקונפדרציה הייתה כפר האונונדאגה. הכפר נדד מספר פעמים למקומות שונים בתוך נחלת שבט האונונדאגה. דקאנאווידה הותיר אחריו מספר חוקי יסוד שהיוו לחוקת האירוקוי.
אגדת דקאנאווידה
הקונפדרציה הוקמה בתוקפה בה התרחשה אלימות קשה בתוך השבטים. לוחמים היו הורגים זה את זה בנקמת דם על קרובים אחרים שנהרגו, וכך היה מחזור אינסופי של שפיכות דמים ונקמת דם. היאוואתה (באנגלית: Hiawatha), שהיה המנהיג של שבט האונונדאגה, איבד שלוש מבנותיו בתקופה זאת. נאמר שהיאוואתה פגש לראשונה את דקאנאווידה (באנגלית: Dekanawidah) "" ביער כשנדד באבל על בנותיו. זהותו של דקאנאווידה לא ברורה; בגרסאות מסויומות הוא משתייך לשבט הורון ששכן בצפון, בגרסאות אחרות הוא אומץ על ידי שבט מוהוק, ועוד בגרסאות נוספות הוא התגלמותה של רוח בגוף אדם. על פי המסורת האירוקואית, הקמת הקונפדרציה הייתה אירוע נבואי ואלוהי. לפי האגדה, אמו של דקאנאווידה הייתה בתולה, והרוח הגדולה מסרה לשבטים האירוקואים את בשורת השלום דרך נבואה שניתנה לדקאנאווידה מתוך חמלה ודאגה של הרוח הגדולה לשבטים שעסקו בשפיכות דמים. דקאנאווידה הצליח לשכנע את היאוואתה להקים את הקונפדרציה על פי ערכי שלום. לאחר מכן, דקאנאווידה והיאוואתה נדדו בין כפר לכפר ולימדו את חוקי וערכי השלום החדשים ועודדו את האנשים להתפייס זה עם זה. הצ'יף האחרון שהסכים לאמץ את ערכי השלום החדשים היה טדודאהו (באנגלית: Tadodaho).
ברית צבאית
חמשת השבטים הסכימו לשמור על שלום בינם ולהתאחד בברית צבאית כדי להגן על עצמם מפולשים חיצוניים. השבטים המשיכו להתנהל באופן ריבוני על ענייני פנים, אך התכנסו ב באונונדאגה כדי לדון בסוגיות משותפות וענייני חוץ. הקונפדרציה הייתה פתוחה להצטרפות עבור שבטים חדשים. המוהוק שהגנו על הגבול המזרחי של הקונפדרציה כונו "שומרי הדלת המזרחית", והסנקה שהגנו על הגבול המערבי של הקונפדרציה כונו "שומרי הדלת המערבית", והאונונדאגה שהיו בירת הקונפדרציה כונו "שומרי אש המועצה". אחד הדימויים החשובים לברית בתרבות האירוקואית היה אגד של חצים. לפי דימוי זה, כל שבט היה מייצג חץ, והחצים יחד היו קשים לשבירה, אבל כל חץ בנפרד היה קל לשבירה. האירוקואים קיבלו בידיים פתוחות הרבה פליטים ונהגו לשלב את השבויים שלהם בשבטים עד כדי שהישועים היו משוכנעים שבקונפדרציה היו יותר תושבים בעלי מקורות זרים מאשר אירוקואים ילידים.
המועצה הגדולה
חמישים צ'יפים שהיוו את הדרג העילי ביותר כונו סייצ'מים (לשון יחיד: סייצ'ם, באנגלית: sachem). הסייצ'מים נבחרו כל אחד על ידי המטרוניות של הקלאנים (תת שבטים) שלהם. שמותיהם של הסייצ'מים המקוריים עברו מדור לדור כשסייצ'מים חדשים תפסו את מקומם של קודמיהם. הסייצ'מים היוו לסוג של נבחרי ציבור במועצה הגדולה של הקונפדרציה. למוהוק היו 9 סייצ'מים, לאונידה גם 9 סייצ'מים, לאונונדאגה 14 סייצ'מים, לקאיוגה 10 סייצ'מים, ולסנקה 8 סייצ'מים. דקאנאווידה דרש שהסייצ'מים יהיו חסונים לעלבונות, שימנעו ממאבקי כוח בינם לבין עצמם, ושיהיו מוכנים לספוג ביקורת קשה. המועצה הגדולה התכנסה כל שנה. במהלך הכנסים, הסייצ'מים הביעו את התלונות מצד השבטים שלהם והמענה לתלונות היה במשא ומתן של מתנות בין הצדדים בוויכוח. המועצה הגדולה התחלקה לשני צדדים, הצד הבכיר הורכב מהשבטים מוהוק, אונונדאגה, וסנקה, והצד הזוטר הורכב מהשבטים אונידה וקאיוגה. המועצה הגדולה הייתה מקום לדיון והחלטות, אך לא היה ניתן לכפות החלטה כלשהי על אף אחד מהסייצ'מים. סייצ'מים שהתנגדו לדעת הרוב היו חופשיים לפעול בדרכם, כל עוד הם לא סיכנו את הקונפדרציה כולה.
חוקת דקאנאווידה
חוקת אירוקוי נקראה באופן רשמי והיא נמסרה לשבטים על ידי דקאנאווידה. החוקה נמסרה מדור לדור בעל פה. חוקת דקאנאווידה נכתבה ופורסמה בדפוס לראשונה על ידי לואיס הנרי מורגן בשנת 1851. בשנת 1900, מועצת האירוקוי באונטריו מינתה וועדה של עשרה צ'יפים כדי להכין גרסה רשמית של חוקת דקאנאווידה ושל מסורת האירוקוי. הצ'יפים הודו שחלק מהמנהגים העתיקים אבדו או עברו שינויים במהלך ההיסטוריה, אבל המסורת העיקרית סביב ייסוד הקונפדרציה וחוקי מינוי הסייצ'מים נשמרה באופן קפדני ועברה מאב לבן לאורך כל הדורות החל מדקאנאווידה. בחוקת דקאנאווידה, שמות צ'יפים מסוימים כגון טדודאהו, היאוואתה, ואודטשדה עברו מדור לדור מצ'יף קודם לצ'יף יורש, לכן הם בעצם שימשו בתור שמות תפקידים ציבוריים רשמיים לפי חוקת הקונפדרציה. בחוקת דקאנאווידה חוקים שקשורים למינוי והדחת סייצ'מים, חוקים להגנת המולדת, חוקים למיגור שחיתות, והסבר מפורט על תהליך הדיון וקבלת החלטות במועצה הגדולה.
קבלת החלטות במועצה הגדולה
הליך קבלת החלטות במועצה הגדולה יתבצע באופן הבא:
היאוואתה (באנגלית: Hiawatha) הוא הצ'יף שמייצג את הצד הראשון "הבכיר" שמורכב מהסייצ'מים של סנקה ומוהוק. אודטשדה (באנגלית: Ohdahtshedeh) הוא הצ'יף שמייצג את הצד השני "הזוטר" שמורכב מהסייצ'מים של קיוגה ואונידה. טדודאהו (באנגלית: Tadodaho) הוא הצ'יף שמייצג את האונונדאגה, והוא זה שמאשר את החלטה הסופית.
בתחילת כל דיון, היאוואתה ועוזריו יהיו הראשונים שיקבלו החלטה ויביעו את דעתם בכל נושא ואז יעבירו אלאה את הנושא לדיון והחלטה בקרב הסייצ'מים של סנקה ומוהוק. לאחר מכן, סייצ'מיי סנקה ומוהוק ידונו בנושא ויעבירו את החלטתם בחזרה להיאוואתה, ואז היאוואתה יכריז על ההחלטה לצד השני של המועצה הגדולה. לאחר מכן, בצד השני, אודטשדה ועוזריו ידונו בנושא ויקבלו החלטה, ואז יביעו את דעתם לסייצ'מי קיוגה ואונידה. סייצ'מיי קיוגה ואונידה ידונו בנושא ויעבירו את החלטתם בחזרה לאודטשדה. ואז אודטשדה יכריז על ההחלטה לצד הראשון. לאחר מכן, היאוואתה יעביר את הנושא אלאה לטדודאהו ועוזריו כדי לדון על סבירות ההחלטה.
אם טדודאהו יחליט שהנושא לא נידון מספיק או שההחלטה של שני הצדדים אינה סבירה, אז הדיון יתחיל מחדש וטדודאהו יציין בדיוק מה אינו סביר בהחלטה או בשיקולי הדעת שהצדדים לא התחשבו בהם במהלך הדיון. לאחר הדיון המחודש, טדודאהו ועוזריו ידונו שוב על סבירות ההחלטה החדשה. אם טדודאהו יחליט שהדיון היה מספק ושההחלטה החדשה סבירה, אז ההחלטה תאושר סופית.
במקרה שבצד הראשון סייצ'מיי סנקה לא מסכימים עם סייצ'מיי מוהוק על קבלת החלטה משותפת, אז היאוואתה יכריז על ההחלטות הסותרות של סנקה ומוהוק לצד השני. לאחר מכן, אודטשדה ועוזריו ידונו בשתי ההחלטות, ואם גם דעותיהם חלוקות, אז יכריזו על כך. אחרת, הדיון יעבור לצד השני, ואם סנקה ומוהוק מסכימים עם ההחלטה המשותפת של הצד השני, אז זאת תתקבל בתור ההחלטה המשותפת לשני הצדדים. בכל אופן, הדיון יעבור לטדודאהו ועוזריו, והם יכריעו על ההחלטה הסופית.
במקרה שגם בצד השני סייצ'מיי קיוגה לא מסכימים עם סייצ'מיי אונידה על החלטה משותפת, וכך גם בצד הראשון, כלומר כשישנן ארבע החלטות שונות זו מזו, אז היאוואתה יעביר אלאה את ארבעת ההחלטות לטדודאהו ועוזריו, ועליהם יהיה להכריע את ההחלטה הסופית מכל ארבע ההחלטות.
אחדות הקונפדרציה
דקאנאווידה נתן דימויים שונים כגון אגד החצים כדי להמחיש את אחדות הקונפדרציה והוא הדגיש שבענייני חוץ, הקונפדרציה תפעל כיישות פוליטית אחת: "לנו, קונפדרציית חמש האומות, יהיה בעתיד גוף אחד, ראש אחד, ולב אחד. [...] אם יתרחש נגדנו כל רוע, אנחנו נעמוד או ניפול יחד כאדם אחד" (תרגום מאנגלית).
מלחמות הבונה
אוכלוסיית האירוקוי בתקופה הקולוניאלית הייתה משוערת בכ־12,000 נפשות, ומתוכם כ־2,200 היו לוחמים. עד שנת 1628, חמשת שבטי הקונפדרציה של אירוקוי נשארו בגבולותיהם המקוריים שכיום נמצאים בתוך מדינת ניו יורק. ממזרח שכנו שבט המוהיקן (באנגלית: Mohican), ממערב שכנו שבט הוונרו  (באנגלית: Wenro) ושבט האירי  (באנגלית: Erie), מצפון שכנו שבט ההורון  (באנגלית: Huron או Wyandot), ומדרום שכנו שבט הסוסקהאנוק  (באנגלית: Susquehannock). חוץ משבט המוהיקן שהיו שבט דובר שפה אלגונקית, כל אותם שבטים היו דוברי שפות אירוקואיות.
תחילת הסחר האירופי
השבטים האירוקואים עסקו בחקלאות ובעיקר בגידול תירס. אך סוחרים אירופים לא היו מעוניינים בתירס תמורת סחר ברובים, צמר, וכלי עבודה שהאירוקוי היו זקוקים להם כדי להבטיח את הישרדותם. במקום זאת, הסוחרים האירופים היו מעוניינים בפרוות בונה, סוג של מכרסם, שהיו בביקוש גבוה באירופה. האירוקוי צדו וסחרו בפרוות בונה עם סוחרים הולנדים ואנגלים תמורת רובים עוד בתחילת המאה ה־17, מה שהוביל לחיסול אוכלוסיית הבונים באזור על ידי הציידים האירוקואים. מכיוון שלא נותרו עוד בונים באזור, האירוקוי החלו לפשוט על סחר הפרוות בין הצרפתים להורונים, ומאוחר יותר האירוקואים פלשו וכבשו את כל שאר השבטים ששכנו מסביבם לאורך כל המאה ה־17 בסדרת מלחמות שכונו מלחמות הבונה.
מלחמות אבל ועינויים של שבויי מלחמה
במסגרת העינויים וההשפלה של שבויי המלחמה, שבדרך כלל כוונו נגד גברים, אך לעתים גם כלפי נשים ואף ילדים, השבויים היו תחילה מוכים בכלים ומקלות באופן שלא פצע אותם קשות. לאחר מכן, הם היו נלקחים פנימה לתוך הכפר, הועמדו על במה, והופשטו מבגדיהם. נשים זקנות עודדו את בני הכפר לצאת ולהתעלל בהם בדרכים שונות, כגון עקירת ציפורניים ותקיעת מקלות עץ במקומות רגישים בגוף. לאחר כמה שעות של עינויים, שבויי המלחמה נחו ואכלו, ואז הוראו לרקוד בפני השובים בזמן החלטת גורלם. המטרוניות החליטו את מי לשלב במשפחות האבלות, ואת מי להרוג. בהמשך חייהם של השבויים, אם הם לא עשו מאמץ ניכר כדי להשתלב בקלאן, הם היו נרצחים באופן שקט. במקרים של החלטה על הרג השבויים, הם עברו טקס דתי של עינויים איטיים ושיטתיים נוספים כגון צילוק במתכות רותחות בכל גופם, קטיעת אצבעות, וקרקוף בעודם בחיים. על פי עדויות כתובות של מיסיונרים ישועים, האירוקואים לאחר מכן הסירו את הבשר מהגופה של השבוי, בישלו את הבשר, וכל הכפר יחד אכלו את בשר הגופה. על פי עדות ישועית כתובה של אישה אלגונקית שנפלה בשבי, האירוקואים צלו ילדים פעוטים באש מול עיניה. הילדים האלגונקים היו ערומים וצווחו בכאבים איומים מהאש כשהאימהות התחננו לאירוקואים שישימו סוף לחייהם, אך האירוקואים השיבו בצחוק ומאוחר יותר אכלו את בשר הילדים לעיני האמהות השבויות. לטקסי העינוי והקניבליזם הייתה חשיבות דתית רבה עבור האירוקואים, אך הישועים היו בהלם מוחלט ולא היו מסוגלים לפענח את המשמעות הדתית של הטקסים האלה.
טקסים דתיים אלה עיצבו את לוחמת האירוקוי בכך שהם העדיפו ללכוד שבויי מלחמה ולהביא אותם בחיים בחזרה לכפרים שלהם מאשר להרוג את האויבים שלהם בקרב. אם מספר כפרים היו יוצאים לקרב, נתח שבויי המלחמה עבור כל כפר הוחלט מראש. הבדל נוסף בין הלחימה האירוקואית ללחימה האירופית התבטא בהימנעות מאבדות בקרב, מכיוון שמטרת מלחמות האבל הייתה לאזן את האוכלוסייה האירוקואית ולא לגרום לעוד תמותה. במקרים מסוימים, אפילו בקרבות שהיה נדמה שהאירוקואים מנצחים באופן מוחץ, אירופים דיווחו שהם לפתע היו נסוגים ברגע שספגו מספר אבדות בודדות. במסורת הלחימה האירופית מוות בקרב היה נחשב למוות אצילי, ולוחמים שמתו בקרב זכו להספדי גבורה. לעומת זאת, במסורת הלחימה האירוקואית מוות בקרב היה נחשב לגורל גרוע מאוד שהוביל לניכור הלוחם המת ממשפחתו ולקבורתו מחוץ לכפר מחשש שהרוח שלו תטריד את בני הכפר מתוך רצון לנקמה. הלחימה האירוקואית השתנתה באופן הדרגתי עם התפשטות הרובים בקרב השבטים הילידים השונים באזור, מכיוון שרובים הגדילו את הסיכויים למוות בקרב באופן משמעותי. בהמשך העשורים, הטקסים הדתיים של העינויים האיטיים והקניבליזם התדרדרו באופן ניכר והפכו להיות אירועים מבוהלים ומלאי זעם, אלימות, שפיכות דמים, ואכילת גופות והם איבדו את המשמעות והסמליות המקורית שלהם. בשנת 1682, ישועי צרפתי בשם ז'אן דה למברויל דיווח על אירוע שלוחמים אירוקואים הרגו ואכלו במקום מעל שש מאות לוחמים.
כיבוש מוהיקון
בתחילת המאה ה־17, הקונפדרציה בקושי שרדה בעקבות רובים שסוחרים הולנדים מכרו לשבטי המוהיקן וההורון. בשנת 1626, שבט המוהיקון הביסו את המוהוק בקרב על מבצר על נהר המוהוק. בשנת 1628 התרחשה נקודת מפנה ושבט המוהוק פלשו והביסו את שבט המוהיקן במזרח והכניעו שבטים נוספים באזור ניו אינגלנד לספק לאירוקוי סחורה ווואמפומים (באנגלית: wampum), סוג של חרוזים וחגורות בד ששמשו כמטבע ילידי באותה תקופה. עם זאת, לא היה שלום יציב עם המוהיקון עד ניצחון בקרב שהתרחש בשנת 1669. בשנת 1675, המוהוק והמוהיקון הסכימו על חוזה שלום תחת לחץ שהופעל עליהם מצד האנגלים.
כיבוש הורון
בשנת 1647, שבט ההורון מצפון ושבט הסוסקהאנוק בדרום נכנסו לברית צבאית נגד האירוקוי. ההורון והסוסקהאנוק התכוונו קודם כל לפרק את הקונפדרציה בשיטת הפרד ומשול בהצעת חוזה שלום עם שניים משבטי האירוקוי: האונונדאגה והקיוגה, ואז לפלוש ולהביס את שבטי המוהוק והסנקה בנפרד. לוחמי המוהוק והסנקה מיהרו לקטוע את המשלחות של ההורון הסוסקהאנוק לאונונדאגה וקיוגה כדי למנוע כל סיכוי לפירוק הקונפדרציה. בשנת 1648 התרחשו רק קרבות קטנים ולא החלטיים בין הברית והאירוקוי. בשנת 1649 בחודש מרץ המוהוק והסנקה פלשו עם כוח של אלף לוחמים לעבר שטחי שבט ההורון בצפון, אך ההורונים הדפו אותם. למרות שהאירוקוי עצרו בפלישה, ההורונים נטשו ושרפו את הכפרים שלהם, חלקם נסוגו לתוך שטחים בשליטה קנדית ומתו מרעב ואחרים השתלבו בשבטים שונים באזור, כולל בתוך האירוקוי.
כיבוש סוסקהאנוק
שבט הסוסקהאנוק בדרום היו מבוצרים היטב ומצוידים ברובים וארטילריה שמכרו להם המתיישבים של מרילנד והייתה להם מסורת צבאית חזקה. בשנת 1663, הסוסקהאנוק הביסו בקרב כוח של 800 לוחמים סנקים. הסוסקהאנוק המשיכו לפשוט על האירוקוי באופן חוזר ונשנה. הכיבוש של הסוסקהאנוק לקח כמה שנים, ולא ידוע כיצד האירוקוי הביסו אותם, אך ידוע ששבט הסוסקהאנוק התפרק וחלקם התבולל עם האירוקוי, וחלקם נסוגו לתוך מדינות וירג'יניה ומרילנד ואף דרומה. בשנת 1675 האירוקוי כבר היו נחשבים לכוח הצבאי החזק ביבשת, ושטחם השתרע על רוב מדינת ניו יורק, אוהיו, מרילנד, וירג'יניה, ודלוור. למרות הנצחונות והכיבושים הרבים של האירוקוי, מלחמות הבונה לא הניבו את התוצאות הרצויות של האירוקוי בסחר עם האירופים.
מערכות עם צרפת החדשה
לאחר כיבוש הורון בין השנים 1648–1650 האירוקוי ביצעו פשיטות במשך שנים על צרפת החדשה, שהייתה בברית עם שבטים שהיו אויבי האירוקוי. בתגובה, הצרפתים יצאו לשני מסעות צבאיים נגד האירוקוי בשנת 1666. בשנת 1667, הצרפתים והאירוקוי חתמו על הסכם שלום. בשנת 1684, הצרפתים פלשו לתוך שבט הסנקה, אך נהדפו. בשנת 1687, הצרפתים פלשו פעם נוספת עם כוח של אלפיים חיילים בהובלת המרקיז דנונבוויל. הפלישה של דנונבוויל הסבה נזק עצום לסנקה, הצרפתים שרפו כפרים שלמים וכמויות גדולות של תירס. בשנת 1689, האירוקוי פשטו שוב על צרפת החדשה בקוויבק כדי לנקום את הנזק כלכלי שהצרפתים הסבו להם על שרפת מאגרי התירס שלהם. הפשיטה האירוקואית נודעה בתור טבח לאשין, מכיוון שהלוחמים של אירוקוי לא הצליחו לאתר את מאגרי המזון של הצרפתים ובמקום זאת הרגו את עובדי היבול. כוחם של האירוקוי להדוף את הפלישות של הצרפתים הלך ודעך, והם פנו לאנגלים ממזרח במושבת ניו יורק כדי לבקש חסות והגנה מפני הצרפתים. בשנים 1690–1691 האנגלים ספגו תבוסות ואבדות מול הצרפתים בקנדה ונטשו את האירוקוי להתמודד עם הצרפתים לבדם לאחר שמנעו מאירוקוי להגיע להסכמי שלום עם צרפת. בין השנים 1690–1692 האירוקואים מצאו את עצמם נלחמים נגד אירוקואים שהיו נאמנים לצרפת אחרי שהתנצרו והיגרו לקנדה. בשנת 1693, המושל של צרפת החדשה לואי פרונטנק פלש והביס את שבט מוהוק ושרף את הכפרים שלהם. בשנת 1696, לאחר ניסיונות כושלים להגיע להסכם שלום, פרונטנק פלש שוב לתוך שבט אונונדאגה ושרף את הכפרים ואת היבול שלהם. בשנת 1697, לאור סדרת התבוסות של האירוקוי ונטישתם של האנגלים, האירוקוי והצרפתים הגיעו להסכם שלום. מוערך כי בין השנים 1689–1698 האירוקוי איבדו כמחצית מהלוחמים שלהם בעקבות המערכה מול צרפת החדשה ובני בריתה. הן הצרפתים והן האנגלים החשיבו את האירוקוי כנתיניהם ולא ראו בהם כמדינה ריבונית.
פעילות הישועים
הישועים הם מסדר קתולי של מיסיונרים צרפתים. הם היו פעילים באופן ניכר בשטחי האירוקוי והיו אחראים על כתיבת חלק ניכר ממה שידוע כיום על ההיסטוריה של האירוקוי מנקודת מבט אירופית. בשנת 1667, צרפת והאירוקוי חתמו על חוזה שלום, לפיו האירוקוי יאפשרו למסיונרים ישועים לפעול בתוך הקונפדרציה. הישועים הצליחו להמיר מספר לא מבוטל של אירוקואים לנצרות הקתולית, וגם בדרגים הבכירים הם הצליחו להמיר צ'יפים ומטרוניות. במהלך סוף המאה ה־17, אירוקואים רבים שהמירו את דתם לנצרות הקתולית היגרו לתוך קנדה.
המלחמות הבין קולוניאליות בין בריטניה לצרפת
בשנת 1701, האירוקוי השתתפו בשני כנסים של משא ומתן בו זמנית, מול צרפת במונטריאול, ומול אנגליה באולבני. נציגי השבטים של סנקה, קאיוגה, אונונדאגה, ואונידה היו במשלחת במונטריאול, בזמן שנציגי השבט של מוהוק היו באולבני, ומאוחר יותר הצטרפו גם לכנס במונטריאול. הצרפתים הזמינו את האירוקוי לסחור אתם בדטרויט תמורת הבטחה שבמקרה שתהיה מלחמה בין אנגליה לצרפת, האירוקוי יישארו נטרלים. בו זמנית, נציגי מוהוק הבטיחו למושל בניו יורק שהאירוקוי יישארו תמיד נאמנים לאנגליה ושלכנס במונטריאול אין שום חשיבות בנושא. גם הצרפתים וגם האנגלים הסכימו על שטחים שישמשו לציד עבור האירוקוי. לאורך המחצית הראשונה של המאה ה־18, מדיניות החוץ של האירוקוי הייתה למצוא מאזן בין הצרפתים והאנגלים באמצעות הסכמים על מנת לשמור על הניטרליות שלהם. האוכלוסייה של אירוקוי הלכה והתייצבה בתחילת המאה ה־18 תודות להסכמי השלום עם צרפת, ההפסקה בהתפשטות המחלות, דעיכת הפעילות של הישועים שגרמו להגירת אירוקואים קתולים לתוך קנדה, והגירה של פליטים משבטים אחרים לתוך האירוקוי.
הצטרפות הטוסקארורה
בשנת 1711, שבט הטוסקארורה (באנגלית: Tuscarora), שמנה כ־1,500 נפשות, גורשו מקרולינה הצפונית והיגרו לתוך האירוקוי, היכן שהתיישבו בין אונידה ואונונדאגה. בשנת 1722, שבט הטוסקארורה הצטרפו לקונפדרציה בחסות האונידה, ובכך הפכו האירוקוי מ"חמש האומות" ל"שש האומות".
מלחמת הצרפתים והאינדיאנים
באופן מקביל למלחמת שבע השנים, בין השנים 1754–1763 התרחשה מלחמת הצרפתים והאינדיאנים באמריקה הצפונית. האירוקוי היו בין שבטי הילידים היחידים באזור שנלחמו לצד הבריטים נגד הצרפתים. עם תום מלחמת שבע השנים, בחוזה פריז של 1763 כל השטחים של צרפת החדשה ממזרח לנהר המיסיסיפי הועברו לאימפריה הבריטית, והשטחים ממערב לנהר המיסיסיפי הועברו לאימפריה הספרדית. זמן קצר לאחר מכן, המלך ג'ורג' השלישי הכריז על ההכרזה המלכותית של 1763, שקבעה גבול לאורך הרי האפלצ'ים בין שלוש עשרה המשובות לשמורת הילידים, ואסרה על מתיישבים לבנים להתיישב בשמורת הילידים.
חוזה סטנוויקס של שנת 1768
חוזה סטנוויקס הראשון נחתם ב־5 בנובמבר 1768 בין בריטניה לאירוקוי. האירוקוי נבחרו על ידי הבריטים כדי לייצג את כל השבטים ממערב לשלוש עשרה המשובות, ובריטניה קבעה שנהר אוהיו יהיה הגבול החדש בין המתיישבים הלבנים ושמורת הילידים הבריטית. לפי הגבול החדש, שבטים מדרום לנהר אוהיו איבדו את הריבונות שלהם לטובת המושבות. הבריטים התחשבו אך ורק בדרישות של אירוקוי, אך לאירוקוי לא היה עניין להגן על הריבונות של השבטים הדרומיים. ההפך, האירוקוי העדיפו שהמתיישבים הלבנים יתיישבו בדרום בקנטקי וטנסי בשטחים של צ'רוקי ושבטים אחרים, מאשר בשטחים שלהם בניו יורק ופנסילבניה, או בשטחי הציד שלהם באוהיו. השבטים הדרומיים התנגדו לחוזה, אבל לא היה להם צד במשא ומתן, והאירוקוי היה תחת לחץ של חברות השקעה לחתום על החוזה. כשנתיים לאחר מכן ב־18 באוקטבר 1770, נחתם חוזה לוצ'בר בין בריטניה לצ'רוקי כדי לשחזר את הגבול הדרומי. חוזה לוצ'בר שיחזר בדרום גבול דומה לגבול הקודם עם וירג'יניה וקרוליינה שנחתם עם צ'רוקי בחוזה אהרד לייבור ב־17 אוקטובר 1768.
המהפכה האמריקאית
בשנת 1776, שלוש עשרה המשובות הכריזו על עצמאותן נגד בריטניה. בתחילת המהפכה האמריקאית, שבטי האירוקוי התפצלו לשני מחנות: שבטים שתמכו בארצות הברית ושבטים שתמכו בבריטניה. השבטים שתמכו בארצות הברית היו אונידה וטוסקרורה. מנגד, המדינאי והמצביא המוהוקי ג'וזף ברנאט הוביל את השבטים מוהוק, אונונדאגה, קאיוגה, וסנקה לתמוך בבריטניה.
מקור השראה לחוקת ארצות הברית
חוקרים מסוימים טוענים שהקונפדרציה של אירוקוי הייתה מודל לחיקוי ומקור השראה לייסוד הממשל הפדרלי של ארצות הברית והחוקה האמריקאית בקרב האבות המייסדים. תומכי הטענה הזאת מצטטים מכתב של בנג'מין פרנקלין משנת 1751 בו הזכיר את הקונפדרציה של אירוקוי לצורך השוואה לכך שהמושבות האנגליות תכנסנה לתוך "איחוד". בנוסף, תומכי הטענה מצטטים צ'יף אונונדאגי בשם קנסטגו (באנגלית: Canasatego) שנאם בפני נציגי המושבות בשנת 1744 וקרא להם להתאחד כפי שחמשת השבטים של אירוקוי התאחדו לקונפדרציה. עם זאת, הטענה שהקונפדרציה של אירוקוי היוותה מקור להשראה עבור ייסוד ארצות הברית הופרכה מכיוון שלאירוקוי היו חסרים מאפיינים יסודיים של מדינה ממוסדת, כגון מיסוי, אכיפת חוק, ובירוקרטיה. טענה נגדית נוספת היא הראיות החיוביות לכך שהאבות המייסדים סקרו שיטות ממשל של מדינות שונות בהיסטוריה של אירופה, אך לא נמצאו סקרים דומים עבור הקונפדרציה של אירוקוי. בנוסף, חלוקת הסייצ'מים במועצה הגדולה לא הייתה ייצוגית ביחס לגודל האוכלוסיה בכל שבט. זאת ועוד, לא נערכו בחירות דמוקרטיות עבור הסייצ'מים בקלאנים ובשבטים השונים.
מלחמת העצמאות של ארצות הברית
במלחמת העצמאות של ארצות הברית, האירוקוי לחמו לצד בריטניה נגד ארצות הברית, ותקפו והשמידו מספר יישובים של אמריקאים. בשנת 1779, הגנרל ג'ון סליבן הביס את האירוקוי עם כוח של 4,000 חיילים ושרף את כל כפריהם במסע סליבן. במהלך מסע זה, סליבן התקדם לאורך אגמי פינגר ומחוז ג'נסי ושרף את כל בתי הילידים, יבוליהם ומטעיהם. פליטים אירוקואים רבים ברחו לפורט ניאגרה, ושם מרביתם מתו ברעב בחורף. כתוצאה מההרס של מסע סליבן, שבט אונידה היגרו לויסקונסין והשבטים מוהוק וקאיוגה היגרו לקנדה.
ארצות הברית
בחוזה פריז של שנת 1783 לא הייתה כל התחשבות בריבונות של ילידי אמריקה, והם נחשבו לנתיני האימפריה הבריטית. האימפריה הבריטית ויתרה על כל השטחים דרומה לקנדה לטובת ארצות הברית, כולל על שטחי אירוקוי. החל משנת 1768, מעמדם החדש של האירוקוי ובכלל של שבטי ילידים בשטח ארצות הברית היה כפוף לשלטון הפדרלי, אך שונה ממעמד של מדינה באיחוד. בתקופה זאת, הקונפדרציה של אירוקוי ויתרה על שטחים רבים באופן הדרגתי בסדרת חוזים שנחתמו עם ארצות הברית.
חוזה סטנוויקס של שנת 1784
חוזה סטנוויקס השני היה הסכם שלום שנחתם ב־22 באוקטבר 1784 בין אירוקוי לארצות הברית לאחר הניצחון של ארצות הברית במלחמת העצמאות. שבטי המוהוק וקיוגה היגרו לאונטריו בקנדה לאחר מלחמת העצמאות האמריקאית. מאוחר יותר, חלקם חזרו לאוהיו. עם הגעתם לאוהיו הם נתקלו שוב במתיישבים האמריקאים והתפתחו בינם עימותים אלימים. מטרת חוזה סטנוויקס של שנת 1784 הייתה הסכם שלום בין ארצות הברית לאירוקוי וסיפוח אדמות נוספות של האירוקוי, בפרט אוהיו, לתוך מדינות באיחוד. האירוקוי התנגדו לחוזה נחרצות, וגם כל שבטי הקונפדרציה הצפון-מערבית התנגדו בטענה שלאירוקוי אין שום ריבונות ושליטה על שטחי אוהיו. נציגי אירוקוי, בינם קורנפלנטר (באנגלית: Cornplanter), בכל זאת חתמו על החוזה בלית ברירה.
סיפוח
לאחר חוזה סטנוויקס בשנת 1784, נחתמו מספר חוזים נוספים שבהם ארצות הברית ספחה את השטחים של ילידי אמריקה לתוך מדינות האיחוד באזור באופן הדרגתי תמורת תשלום לילידים. חוזה העץ הגדול בשנת 1797 היה חוזה הסיפוח האחרון של האירוקוי, בו חלקת השטח האחרונה של שבט הסנקה סופחה למדינת ניו יורק תמורת תשלום שנתי לכל סנקי.
בלקברי
בלקברי (באנגלית: BlackBerry; בעבר פעלה תחת השם "Research in Motion" או בראשי תיבות: RIM) היא חברת אלקטרוניקה קנדית המייצרת טלפונים חכמים ומחשבי לוח ("טאבלטים"). מכשירי החברה הם טלפונים חכמים (טלפון סלולרי), עם אפשרות למשלוח וקבלת דואר אלקטרוני, מסרונים ופקסים מבוססי רשת, גלישה באינטרנט ושירותי מידע אלחוטיים אחרים. המכשירים משתמשים בתשתית של חברות תקשורת סלולרית, ועל כן מסוגלים לפעול בכל מקום המכוסה על ידי חברות אלה. בלקברי מפתחת את מערכת ההפעלה "בלקברי 10".
בנובמבר 2015 השיקה בלקברי את הסמארטפון הראשון שלה עם מערכת ההפעלה אנדרואיד,Priv, בעל מסך 5.4 אינץ' ומקלדת נשלפת.
היסטוריה
בלקברי השיקה את הדגם הראשון מתוצרתה בשנת 1999. תצוגת המכשירים הראשונים הייתה מונוכרומטית אולם מאוחר יותר הוכנסו לשימוש מכשירים עם תצוגה צבעונית.
ב-8 באוקטובר 2008 הציגה בלקברי מכשיר סלולרי בעל מסך מגע בשם בלקברי סטורם כמענה לאייפון של אפל. בשנת 2013 הכריזה בלקברי על Z10 שהוא סמארטפון עם מסך מגע מלא בגודל 4.2 אינץ ומערכת הפעלה blackberry os 10. כן הכריזה על Z30 עם מסך מגע ענק של 5 אינץ HD ומצלמה 8 מגה פיקסל ומעבד כפול ליבה.
בשנת 2014 הכריזה בלקברי על בלקברי פספורט ועל בלקברי קלאסיק שהיו קפיצת מדרגה טכנולוגית.
בספטמבר 2015 רכשה החברה את חברת Good Technology תמורת 425 מיליון דולר.
המפלגה הדמוקרטית
המפלגה הדמוקרטית נוצרה לאחר פילוג המפלגה הדמוקרטית-רפובליקנית שייסד תומאס ג'פרסון ב-1794. מוסדות המפלגה הדמוקרטית של ימינו נוצרו ב-1828, מה שהופך אותה למפלגה הפעילה הוותיקה בעולם.
אנדריאה דל בוקה
אנדריאה דל בוקה (בספרדית: Andrea Del Boca, נולדה ב-18 באוקטובר 1965; בואנוס איירס, ארגנטינה) היא שחקנית ארגנטינאית שזכתה לעיקר פרסומה מהופעה בסוגת הטלנובלות.
המפלגה הדמוקרטית
נשיא ארצות הברית הראשון מטעם המפלגה הדמוקרטית היה אנדרו ג'קסון, והאחרון הוא ג'ו ביידן, הנשיא המכהן.
אנדריאה דל בוקה
חייה
אנדריאה דל בוקה נולדה לניקולס ולאנה מריה בוקה. הוריה פעילים בתחום הקולנוע: אמה אנה מריה היא שחקנית לשעבר, ואביה ניקולס הוא במאי בארגנטינה ואף ביים את רוב הטלנובלות בהן השתתפה בתו. היא החלה לשחק כבר בגיל ארבע, ומאז שיחקה במספר גדול של טלנובלות. בשנת 1991 גבר פרסומה כאשר השתתפה בטלנובלה הפופולרית "סלסטה", ולאחר מכן ב-1992 ב"אנטונלה". שתי הסדרות, בהן כיכבה לצד גוסטבו ברמודס, זכו להצלחה גם בישראל.
המפלגה הדמוקרטית
כיום, מבוסס מצע המפלגה בעיקרו על תמיכה מתונה ומסויגת בקפיטליזם, שכוללת, בין השאר, תמיכה בליברליזם חברתי או בסוציאל-דמוקרטיה (למפלגה פלגים רבים), בעוד פלגים אחרים במפלגה אף הביעו תמיכה בסוציאליזם דמוקרטי. נושאים אחרים במצעה כוללים תמיכה באיגודים מקצועיים, זכויות אדם ומיעוטים, רפורמה במערכת אכיפת החוק, הפרדת דת ומדינה, רב-תרבותיות, איכות הסביבה ומאבק במשבר האקלים, רפורמה במערכת הבריאות כך שתהא ציבורית ("אוניברסלית"), חינוך ציבורי, תמיכה בזכותן של נשים לבצע הפלות, פיקוח נוקשה או התנגדות למכר כלי נשק לאזרחיה, ובעד זכויות להט"ב.
אנדריאה דל בוקה
חייה
בשנת 2005 קיבלה דל בוקה בטקס ה"מרטין פיירו" (המקבילה של מסך הזהב בארגנטינה) פרס מפעל חיים על פועלה במשחק 36 שנים. עבודתה האחרונה הייתה בטלקומדיה "הגלדיאטורים של פומפז'ה", בה שודרו כ-24 פרקים.
המפלגה הדמוקרטית
סמל המפלגה
ב-19 בנובמבר 1870 הופיעה קריקטורה בעיתון "הרפר'ס ויקלי" שכותרתה "חמור חי הבועט באריה מת". קריקטורה זו, שצוירה על ידי המאייר תומאס נאסט, הציגה את המפלגה הדמוקרטית בדמות חמור. מאז משמש החמור כסמל נפוץ למפלגה הדמוקרטית, אך בניגוד לפיל המייצג את המפלגה הרפובליקנית, לא הוחלט מעולם שהחמור יקבל מעמד רשמי כסמלה של המפלגה.
אנדריאה דל בוקה
חייה
כיום היא עוסקת בהפקה ועובדת על מספר פרויקטים.
אנדריאה דל בוקה היא אם חד הורית לבת בשם אנה (על שם סבתה) שנולדה בשנת 2000 מגבר שנפרד ממנה זמן קצר לפני הלידה.
ישראל
בישראל, הייתה אנדריאה דל בוקה מפורסמת בזכות הטלנובלות הרבות בהן השתתפה בשנות ה-90. היא ביקרה בישראל פעמיים: בביקורה הראשון, בשנת 1994, הצטלמה למספר פרקים מהטלנובלה "פנינה שחורה" בארץ. באותה עת הייתה מאוד פופולרית בישראל. בפעם השנייה, בשנת 1999, הגיעה לקדם את השגרירות הארגנטינאית בישראל.
פרבר (פירושונים)
{{פירושונים|
אישים ששמם פרבר:
ראו גם
}}
המפלגה הדמוקרטית
צבע המפלגה
מאז ליל הבחירות ב-2000 הצבע הכחול הוא זה המזוהה עם המפלגה הדמוקרטית. זאת לעומת רוב מדינות העולם בהן כחול מזוהה עם הימין הפוליטי דווקא.
ארגון
הגוף המנהיג את המפלגה הדמוקרטית נקרא "הוועדה הדמוקרטית הלאומית", או DNC (ראשי תיבות לDemocratic National Committee). הוועדה אחראית לפיתוח וקידום מצע המפלגה, וכמו כן אחראית לגיוס כספים ולקמפיין הבחירות. וועדות דומות קיימות בכל מדינות ארצות הברית וכמעט בכל המחוזות. ישנה ועדה רפובליקנית מקבילה, הנקראת RNC.
למפלגה יש ועדות נוספות שתפקידן דומה, שעוסקות בבחירות לסנאט, לבית הנבחרים, לתפקידי המושלים ולנציגות בבתי המשפט.
המאה ה-19
המפלגה הדמוקרטית נוצרה בשם "הסיעה הדמוקרטית-רפובליקנית" בתוך המפלגה הדמוקרטית-רפובליקנית, בראשותו של אנדרו ג'קסון. לאחר שהפסיד בבחירות 1824 על אף שזכה ברוב הקולות, שאף ג'קסון לבנות קואליציה חזקה דיה על מנת לנצח את הנשיא ג'ון קווינסי אדמס בבחירות 1828. קואליציה זו מהווה את בסיסה של המפלגה הדמוקרטית של ימינו.
אחרי התפוררותה של המפלגה הפדרלית, נותרה המפלגה הדמוקרטית-רפובליקנית המפלגה הגדולה היחידה בפוליטיקה האמריקאית. בתקופת נשיאותו של אנדרו ג'קסון התערערה אחדות המפלגה, כשתומכיו של ג'קסון ייסדו את הסיעה הדמוקרטית-רפובליקנית, כשמולם ה"רפובליקנים הלאומיים" בראשות ג'ון קווינסי אדמס. שמם של הדמוקרטים-רפובליקנים קוצר במהרה מטעמי נוחות ל"דמוקרטיים". מ-1833 עד 1856, הייתה המפלגה הוויגית האופוזיציה העיקרית לדמוקרטים, והחל מ-1856 הפכה המפלגה הרפובליקנית לאופוזיציה העיקרית.
בשנות ה-50 של המאה ה-19, ובעקבות התפוררותה של המפלגה הוויגית, הפכה הסיעה הדרומית של המפלגה להיות מזוהה עם תמיכה בעבדות, בניגוד לעמדתה של המפלגה הרפובליקנית נגד העבדות. הסיעה הצפונית התנגדה לכך בתוקף. הנשיא הדמוקרטי ג'יימס ביוקנן נטה לתמוך בעמדה הדרומית. הוא סייע בהטיית בית המשפט העליון במשפט דרד סקוט לתת פסיקה התומכת בהרחבת העבדות לטריטוריות החדשות של ארצות הברית. פסק הדין יצר פילוג בתוך המפלגה וכך העמידו שתי הסיעות שני מועמדים נפרדים לבחירות 1860. פילוג זה הוביל לקריסתה של המפלגה, והיה אחד מהגורמים שהובילו לבחירתו של המועמד הרפובליקני אברהם לינקולן ולפרישת מדינות הדרום ולפריצת מלחמת האזרחים האמריקנית.
אחרי המלחמה היו הדמוקרטים מפלגה חלשה ומפולגת. חלק מוותיקי הסיעה הדמוקרטית הדרומית ייסדו את ארגון הקו קלקס קלאן שמטרתו הייתה לחבל בשליטת הצפון המנצח בדרום הכבוש ולהטיל אימה על העבדים השחורים שזה עתה שוחררו. לאחר סדרת פיגועים ורצח של אלפי שחורים ותומכים לבנים, נמחץ הארגון על ידי פעולה נמרצת של הנשיא יוליסס גרנט. בהמשך, הצליחו הדמוקרטים לגרוף תמיכה מספקת ולהוביל לבחירתו של גרובר קליבלנד לשתי קדנציות לא רצופות כנשיא ארצות הברית.
המאה ה-20
בבחירות 1896 הפסיד המועמד הדמוקרטי ויליאם ג'נינגס ברייאן לויליאם מקינלי, והדמוקרטים נותרו באופוזיציה במשך 16 שנה עד לבחירתו של תומאס וודרו וילסון ב-1912. הרפובליקנים זכו שוב בנשיאות ב-1920 בעקבות מדיניות של Laissez Faire, אך קריסת הבורסה ב-24 באוקטובר 1929 ו"השפל הגדול" הובילו לבחירת פרנקלין דלאנו רוזוולט ומדיניות הניו דיל שלו ב-1932.
לאחר מלחמת העולם השנייה נוסף לאידאולוגיה הכלכלית גם מרכיב של ליברליות בתחומי זכויות האזרח להכרה במיעוטים ובזהויות קבוצתיות. אפרו-אמריקאים, שהצביעו באופן מסורתי למפלגה הרפובליקנית שהתנגדה לעבדות, עברו כמעט באופן מלא לתמוך במפלגה הדמוקרטית בעקבות המאבק לשוויון זכויות בשנות ה-60 ותמיכתו של הנשיאים ג'ון קנדי ולינדון ג'ונסון (ראו מאבק האפרו-אמריקאים לשוויון זכויות).
ביל קלינטון כיהן כנשיא למשך שתי קדנציות בין השנים 1993–2001. נמנה אידאולוגית עם "הדמוקרטים החדשים", ותוכניות רבות שלו זוהו עם המרכז הפוליטי ועם דרך הממשל הפילוסופית הדרך השלישית.
דמוקרט חדש הוגדר כחבר במפלגה הדמוקרטית התומך או תומך במדיניות מרכזית או נאו-ליברלית. דמוקרטיים חדשים נתפסו כליברלים מבחינה תרבותית בנושאים חברתיים תוך שהם מתונים או שמרניים מבחינה פיסקלית בנושאים כלכליים. הדמוקרטים החדשים שלטו במפלגה מסוף שנות השמונים.
המאה ה-21
בבחירות 2000 הפסיד המועמד הדמוקרטי אל גור בפער זעום למועמד הרפובליקני ג'ורג' ווקר בוש. רבים מן הדמוקרטים טענו כי ההפסד נגרם כתוצאה מבלבול של חלק מן המצביעים בנוגע לטופסי הבחירות, וכמו כן האשימו את מפלגת הירוקים האמריקנית ומועמדם לנשיאות ראלף ניידר באובדן הקולות הנחוצים.
בשנת 2004 בחרו הדמוקרטים את ג'ון קרי - סנאטור ממסצ'וסטס - כמועמד לנשיאות, ונקטו בקו אנטי מלחמתי בעקבות מלחמת עיראק. על אף הצלחתו של קרי בסקרים, הוא הפסיד בבחירות וג'ורג' בוש הבן נבחר לקדנציה שנייה כנשיא ארצות הברית. (ראו הבחירות המקדימות לנשיאות ארצות הברית 2004).
בבחירות של אמצע הכהונה ב-2006 זכתה המפלגה לרוב מוחץ בבית הנבחרים ובסנאט ולראש בית הנבחרים מונתה לראשונה אישה, ננסי פלוסי. בבחירות 2008, עם ברק אובמה כמועמד לנשיאות, הגדילה המפלגה את הרוב בבית הנבחרים ובסנאט וזכתה גם בנשיאות.
בשנת 2010 בבחירות אמצע הכהונה ספגה המפלגה מפלה כאשר נבחרו הרפובליקנים ברוב קולות לבית הנבחרים, אך שמרה על רוב בסנאט.
בשנת 2014 בבחירות אמצע איבדה המפלגה את הרוב גם בסנאט, ובכך עברה השליטה בשני בתי קונגרס לידי הרפובליקנים.
בשנת 2016, לאחר סיום הבחירות בארצות הברית. איבדה המפלגה את השליטה בבית הלבן לטובת מועמד המפלגה הרפובליקנית, דונלד טראמפ, וגם נשארה מפלגת המיעוט בסנאט ובקונגרס האמריקני.
לאחר בחירות 2018 בארצות הברית השיבה המפלגה לעצמה את הרוב בבית הנבחרים.
בשנת 2020, לאחר סיום הבחירות לנשיאות בארצות הברית, זכתה המפלגה בשליטה בבית הלבן מחדש לאחר ניצחון מועמד המפלגה, ג'ו ביידן. בבחירות 2020 זכתה המפלגה ברוב גם בסנאט.
נשיאים מטעם המפלגה הדמוקרטית
16 מתוך 46 נשיאי ארצות הברית כיהנו מטעם המפלגה הדמוקרטית.
פרנק לואדן
פרנק אורן לואדן (באנגלית: Frank Orren Lowden; ) היה פוליטיקאי אמריקאי מאילינוי, איש המפלגה הרפובליקנית, שכיהן כמושל אילינוי ה-25 בשנים 1917–1921 וכחבר בית הנבחרים של ארצות הברית מטעם אילינוי בשנים 1906–1911. הוא גם התמודד על מועמדות המפלגה הרפובליקנית לנשיאות ארצות הברית בבחירות של 1920 ובבאלו של 1928.
לואדן, שנולד במינסוטה, עסק בעריכת דין בשיקגו לאחר שסיים את לימודיו באוניברסיטת איווה. כוחו עלה כמנהיג רפובליקני מקומי והוא כיהן כחבר בית הנבחרים של ארצות הברית וכמושל אילינוי, ובכך הוא זכה להכרה רחבה בשל הארגון מחדש שהוא ביצע בממשלת המדינה ובשל טיפולו במהומות הגזע בשיקגו שהתחוללו ב-1919.
בוועידת המפלגה הרפובליקנית של 1920 היה לואדן מועמד מועדף על רבים מחברי האגף השמרני של המפלגה. תומכיו התלכדו מאחורי וורן הרדינג כמועמד של פשרה, והרדינג זכה בסופו של דבר במועמדות ובבחירות הכלליות. בוועידת המפלגה של 1924 היה לואדן מועמד לתפקיד סגן הנשיא, אך דחה בסופו של דבר את המינוי. בוועידת המפלגה של 1928 הא היה מועמד לנשיאות, אך בסבב ההצבעה הראשון נבחר כמועמד המפלגה הרברט הובר.
ראשית חייו
פרנק לואדן נולד בעיירה סנרייז שבמינסוטה, כבנם של ננסי אליזבת (לבית ברג) ולורנזו אורן לאודן, נפח במקצועו. החל מגיל שבע הוא חי בעוני באיווה בחווה במחוז הרדין. הוא למד בבית ספר ככל שהתאפשר לו במסגרת מטלותיו בחווה המשפחתית. בגיל 15 הוא החל ללמד בבית ספר קטן בהאברד, איווה. לאחר שלימד במשך חמש שנים, הוא החל ללמוד באוניברסיטת איווה, שם הוא סיים את לימודיו ב-1885. הוא שאף להיות עורך דין, אך לימד בבית ספר תיכון במשך שנה ובמקביל למד קצרנות. בזכות מיומנות זו הוא קיבל ב-1886 עבודה במשרד עורכי הדין דקסטר בשיקגו, והחל לקחת שיעורי ערב בקולג' יוניון למשפטים, ועלה בידו להשלים את תוכנית הלימודים של שנתיים במשך שנה אחת ולהשלים את חובות לימודיו ב-1887. באותה שנה הוא התקבל ללשכת עורכי הדין ולאחר מכן עסק במקצוע בשיקגו במשך כעשרים שנה. ב-1896 הוא נשא לאישה את פלורנס פולמן, בתו של התעשיין, היזם והממציא ג'ורג' פולמן. ב-1899 היה לואדן לפרופסור באוניברסיטת נורת'ווסטרן.
ראשית הקריירה הפוליטית
ב-1900 הוצע ללואדן על ידי הנשיא ויליאם מקינלי לשמש כעוזר ראשון למנהל הכללי של דואר ארצות הברית, זאת בשל תמיכתו בנשיא, אך הוא דחה את ההצעה. בוועידות המפלגה הארציות של 1900 ושל 1904 הוא היה נציג, ובשנים 1904–1912 הוא היה חבר הוועדה הרפובליקנית הלאומית. הוא גם היה חבר הוועד המנהל בשנים 1904 ו-1908. ב-1906 נבחר לואדן לבית הנבחרים של ארצות הברית מטעם אילינוי כדי לאייש את מושבו של רוברט ר. היט שנפטר. הוא נבחר לתקופות כהונה נוספות עד 1911, כאשר הוא החליט שלא להתמודד שוב.
מושל אילינוי
בשנים 1917–1921 כיהן לואדן כמושל אילינוי. כעת כהונתו הוא זכה לתשומת לב רבה בשל תהליכי הארגון מחדש שהוא הוביל בממשלת המדינה. הוא הנהיג מערכת תקציבית להוצאות המדינה, וכך הפחית את שיעור המס על אף עליית המחירים. הוא היה תומך נלהב בעונש המוות, וב-1918 כאשר הצביעו בית הנבחרים של אילינוי והסנאט שלה על חוק לביטול עונש המוות, הוא הטיל עליו וטו. הוא השקיע רבות בארגון משאבי המדינה לצורך תמיכה במאמץ המלחמתי של ארצות הברית במלחמת העולם הראשונה. ב-1917 כאשר סירב ראש עיריית שיקגו למנוע את קיומה של פגישה של "מועצת העם", ארגון שהואשם בתמיכה בגרמניה, הורה לואדן לכוחות המזוינים של המדינה למנוע את קיומה. הוא תמך בזכות בחירה לנשים ובאכיפתו של חוק היובש. הוא התנגד לקיומו של חבר הלאומים על רקע הטענה שהוא יהפוך למדינת-על. הוא זכה לשבחים ברמה הלאומית על טיפולו במהומות הגזע בשיקגו של 1919, כשבמקביל הוא טיפל בשביתת מערכת התחבורה של שיקגו.
מועמדויותיו לנשיאות
בבחירות לנשיאות של 1920 היה לואדן מועמד מוביל לנשיאות במפלגה הרפובליקנית. מסע הבחירות שלו ספג גינויים בשל הוצאותיו המפורזות מנהל מסע הבחירות שלו. ב-מיזורי שילם סכום של 32,000 דולר לקידום מועמדותו, כולל סכום של 2,500 דולר (משכורת שנתית של פועל באותה תקופה) ששולם ללפחות שני נציגים בוועידה. הנציגים בוועידה נקלעו למבוי סתום במשך כמה סבבי הצבעה בין לואדן לבין הגנרל לאונרד ווד, עד שמנהיגי המפלגה נפגשו בפרטיות כדי לבחור מועמד של פשרה. בחירתם, וורן הרדינג, נבחר בסופו של דבר כמועמד המפלגה ולאחר מכן כנשיא. בבחירות של 1924, דחה לואדן את ההצעה להיבחר כמועמד לסגנות הנשיא. בבחירות של 1928 התמודד לואדן שוב על מועמדות המפלגה לנשיאות, אך במשך כל מערכת הבחירות הוא לא היה יותר מאיום שולי על המועמד המוביל, הרברט הובר, שבסופו של דבר זכה במועמדות המפלגה ונבחר לנשיאות.
שנותיו האחרונות
ב-1933 מונה לואדן כאחד משלושת כונסי הנכסים לפשיטת הרגל של חברת הרכבת רוק איילנד ופסיפיק. הוא שימש בתפקיד זה עד למותו, יחד עם ג'וזף ב. פלמינג וג'יימס א. גורמן, שהיה נשיא החברה החל מ-1917.
פרנק לואדן נפטר בטוסון, אריזונה ב-20 במרץ 1943. הוא נטמן בבית הקברות גרייסלנד שבשיקגו.
על שמו של לואדן נקראו מחנה של תנועת הצופים, הפארק המדינתי לואדן, והיער המדינתי לואדן-מילר, שלושתם ליד אחוזתו שליד אורגון, אילינוי. כמו כן נקראו על שמו מעונות סטודנטים ושני אולמות בקמפוס בית הספר למשפטים של אוניברסיטת נורת'ווסטרן בשיקגו ובאוניברסיטת צפון אילינוי שבעיר דיקאלב.
הנמלט (סרט, 1993)
הנמלט (באנגלית: The Fugitive) הוא סרט מותחן-פעולה אמריקאי משנת 1993, המבוסס על סדרת טלוויזיה משנת 1963 באותו השם. הסרט היה מועמד לשבעה פרסי אוסקר, כולל הסרט הטוב ביותר. את הסרט ביים אנדרו דייוויס וכיכבו בו האריסון פורד וטומי לי ג'ונס.
תקציר העלילה
ד"ר ריצ'רד קימבל (האריסון פורד) הוא מנתח מצליח בשיקגו, אשר בערב אחד חוזר הביתה ומגלה כי אשתו הלן קימבל (סילה וורד) נרצחה בעוד שגבר מסתורי מנסה להימלט מהמקום. קימבל נלחם ברוצח ולא מצליח לעצור אותו, אך מגלה שלרוצח יש יד תותבת. למרות עדותו של קימבל, המשטרה שמגיעה לזירת הרצח לא מוצאת וגם לא כל כך מחפשת ראיות פורנזיות, או כל שהן להימצאות אדם נוסף למעט בני הזוג עצמם בזירת הפשע, הבעל קימבל, שהיה גם מוטב יחיד בביטוח החיים של אשתו, הופך לחשוד העיקרי, המורשע בהתאם ונידון למוות.
קימבל עושה דרכו לבית החולים, שם מגלח את זקנו וצובע את שערו, כדי שצוות בית החולים לא יזהה אותו, גונב אמבולנס, ובורח. השוטר שקימבל הציל מובא גם הוא לבית החולים, ומזהה את קימבל, וגם האמבולנס מזוהה. קימבל נלכד במנהרה המובילה לסכר, מצליח לברוח בקפיצה לנהר, וממשיך את בריחתו לשיקגו.
קימבל יוצר קשר טלפוני עם עורך דינו, שמונה לתפקידו בידי בית החולים המעסיק את קימבל. עורך הדין ממליץ לקימבל להסגיר את עצמו ולאפשר את הוצאתו להורג. עורך הדין ממליץ לקימבל גם לוותר על חיפוש בעל היד האחת שרצח את אשתו. קימבל מתחיל לחשוד שעורך דינו ומעסיקו, הם העומדים מאחורי הפללתו.
קימבל מתחיל לחפש את הרוצח בכוחות עצמו, פורץ אל מאגרי המידע של בית החולים שבו עבד ומוצא את פרטיהם של כל תושבי שיקגו שיש להם יד תותבת. הוא מסנן אותם לפי סוג התותב שבו הבחין בעת ממאבקו ברוצח ונותר עם רשימה בת חמישה בני אדם. לאחד מהחמישה, פרדריק סייקס (אנדריאס קטסולאס), יש מניע ברור. סייקס הוא קצין הביטחון הראשי של חברת הפארם אשר פיתחה תרופה חדשה, שקימבל היה בין אלו שבדקו אותה, מצא שהיא פוגעת בכבד, אך אושרה לבסוף בהחלפת דגימות נגועות, בתקינות. קימבל מבין, שחברו, הרופא ד"ר צ'ארלס ניקולס (ירון קרבה), שקשור גם הוא בחברת התרופות, החליט לרצוח אותו כדי שהוא לא יגלה את הממצאים לוועדה. קימבל חושד, שבשל טעות, קצין ביטחון שנשלח על ידי ניקולס רצח את אשתו במקום אותו.
ביקורות ותגובות
הסרט קיבל ביקורות חיוביות באופן כללי ולציון 96% באתר ריכוז הביקורות Rotten Tomatoes, מתוך 80 ביקורות.
לינקולן קרסטיין
לינקולן אדוארד קרסטיין (באנגלית: Lincoln Edward Kirstein; 4 במאי 1907 – 5 בינואר 1996) היה סופר, אמרגן, היסטוריון ומבקר בתחום הבלט והצילום, אוצר ואספן אמנות, מפיק תיאטרון ואירועים ונדבן יהודי־אמריקאי שנודע בפעילותו בתחום האמנות והתרבות בניו יורק. קרסטיין ייסד, בשותפות עם ג'ורג' בלנצ'ין, עם ולדימיר דימיטרייב ועם אדוארד וורבורג, את להקת "ניו יורק סיטי בלט". הוא שימש מנכ"ל של הלהקה בשנים 1946–1989 ותרם רבות להתפתחותה ובשנים 1933–1989. קרסטיין כיהן כיושב ראש בית הספר לבלט אמריקאי מיסודו של בלנצ'ין.
ילדות וצעירות
קרסטיין נולד בברוצ'סטר, ניו יורק, בנם של לואי אי. קרסטיין – לימים יו"ר הנהלת חנות הכלבו "פילנה" בבוסטון – ורוז לבית שטיין. גדל במשפחה יהודית אמידה ושוחרת תרבות. סבו היה תעשיין מצליח בתחום הביגוד. בגיל 15 פרסם מחזה ובגיל 16 מכר את פסלו הראשון. בשנת 1926 הוא סיים את לימודי התיכון בבית הספר ברקשייר היוקרתי ונרשם ללימודים ב אוניברסיטת הרווארד.
חברת הרווארד לאמנות בת זמננו
בשנת 1928, במהלך לימודיו בהרווארד, הקימו קרסטיין וחבריו ג'ון ווקר השלישי ואדוארד מ.מ. וורבורג את "חברת הרווארד לאמנות בת זמננו". התערוכות הראשונות של החברה התקיימו בפברואר ובמרץ 1929 והוצגו בהן יצירות מאת אדוארד הופר, ג'ורג' בלווז וג'ורג'יה או'קיף. בין החודשים דצמבר 1930–ינואר 1931 התקיימה תערוכת הבאוהאוס הראשונה בארצות הברית בחסות החברה. חברת הרווארד הייתה ההשראה להקמת המוזיאון לאומנות מודרנית (MoMA) בניו יורק בנובמבר 1929. בשנות ה־30 כיהנו קרסטיין וורבורג כחברי הוועד המייעץ של ה־MoMA.
Hound & Horn
בשנת 1927, אחרי שהמגזין "הרווארד אדבוקייט" סירב לפרסם יצירה פרי עטו, פנה קרסטיין לאביו ועם חברו וריאן פריי שכנע אותו לממן רבעון לספרות בשם "הונד את הורן" (the Hound & Horn) בעריכת השניים. בשנת 1930, לאחר שסיים את לימודי התואר השני, עבר קרסטיין לניו יורק וכתב העת שלו עבר עימו. בניו יורק הרבעון זכה למוניטין והתפרסמו בו יצירות של סופרים כמו ג'יימס ג'ויס, גרטרוד סטיין, טי אס אליוט או אי. אי. קאמינגס. קרסטיין המשיך לערוך את הרבעון עד שנת 1934 אז החליט לממן את פעילותו החינוכית והאמנותית באמריקה של הכוראוגרף הגאורגי ג'ורג' בלנצ'ין.
בלנצ'ין והבלט האמריקאי
קרסטיין הוקסם מאמנות הבלט עוד בנעוריו. בשנת 1920, כשהיה בן 13, התוודע קרסטיין לראשונה למופע בלט של אנה פבלובה בבוסטון. העניין של קרסטיין בבלנצ'ין וביצירתו התעורר בפריז, כשצפה בלהקת "בלט רוס" (Les Ballets Russes) מבצעת את יצירותיו של בלנצ'ין, "אפולו" ו"הבן האובד" בשנת 1929 ובשנת 1933 צפה בלהקתם החדשה של בלנצ'ין ושל קושנו, Les Ballets, בפריז. . קרסטיין היה נחוש בדעתו להביא את בלנצ'ין לאמריקה. קרסטיין וורבורג ובלנצ'ין, אותו הכיר קרסטיין אישית לראשונה בלונדון בשנת 1933, הקימו את בית הספר לבלט אמריקאי בהרטפורד, קונטיקט באוקטובר באותה שנה. קרסטיין כיהן כיושב ראש בית הספר עד לפרישתו בשנת 1989. בשנת 1934 הסטודיו עבר לקומה הרביעית של בית בשדרת מדיסון ורחוב 59 בניו יורק. אביו של וורבורג הזמין קבוצת תלמידים משיעורי הערב של הסטודיו להופיע במסיבה פרטית. הם ביצעו שם את ה"סרנאדה", הבלט החשוב הראשון המבוסס על כוריאוגרפיה של בלנצ'ין שהוצג באמריקה. כעבור חודשים אחדים בלבד קרסטיין, ורבורג, בלנצ'ין וולדימיר דימיטרייב ייסדו את "חברת הבלט האמריקאית", ששמה שונה בהמשך ל"להקת הבלט האמריקאית" (American Ballet Ensemble). הלהקה הפכה בשנים 1935–1938 ללהקת הבית של מטרופוליטן אופרה. סידור זה לא השביע את רצונם של בלנצ'ין וקרסטיין מפני שהנהלת האופרה לא איפשרה להם חופש אומנותי. בשנת 1936 יזמו השניים את הקמתה של להקה נוספת – "קרוואן הבלט" (Ballet Caravan) שנועדה לצאת לסיבובי הופעות. בין היצירות האמריקאיות שהציגה ניתן למנות את Filling Station של ליו כריסטנסן, "בילי הנער" (Billy the Kid) של יוג'ין לורינג לפי ליבריות מאת קרסטיין עצמו. בעקבותיה קמה "קרוואן הבלט האמריקאי" שערכה, לפני שהתפרקה בשנת 1941, סיור נודע בדרום אמריקה.
מלחמת העולם השנייה
החל משנת 1944 שובץ קרסטיין כשליח, כמתורגמן וכנהג בארמייה השלישית של הגנרל פטון. ביוני 1944 נשלח כמתורגמן למפקדה העליונה של חיל המשלוח של בעלות הברית (SHAEF) בלונדון ובספטמבר הועבר לצרפת ליחידה של הארמייה השלישית שנקראה "מחלקת המונומנטים, האמנויות והארכיונים" (MFAA) ונועדה להציל ולשמר דברי אמנות באירופה. קרסטיין שובץ במסגרת זו הודות להמלצה של דייוויד פינלי, מנהל הגלריה הלאומית לאומנות וסגן יושב ראש ועדת רוברטס שעסקה בהצלת חפצי אמנות באירופה בימי המלחמה. בצרפת כתב קרסטיין שירים המבוססים על חוויותיו שהתפרסמו בשנת 1964 תחת הכותרת "חרוזים של טוראי ראשי" (Rhymes of a Pfc). בינואר 1945 קודם קרסטיין לדרגת טוראי ראשון במסגרת ה־MFAA ועבר עם יחידתו לשטח גרמניה בתור עוזר לקפטן רוברט פוזי, "האחראי על מונומנטים" בארמייה השלישית. בגרמניה עסק קרסטיין באופן אישי במציאת דברי אמנות שהוסתרו בסביבות מינכן ובמכרות המלח באלטאוסזה. בפברואר 1945 גילו קרסטיין ופוזי ציור קיר של סצנת הבשורה מן המאה ה־14 בכנסיית המנזר (פריורות) בסן מרטן שבמחוז מרת ומוזל שבצרפת (סמוך לגבול לוקסמבורג). הציור, שהיה מכוסה בשכבת טיח במשך מאות שנים, התחיל להיחשף כתוצאה מההפצצות ומרטיבות. לאחר מכן, בהונגן שבגרמניה, גילו פוזי וקרסטיין את שמונת הבתים של "מכון הגזע" של ה־Einsatzstab Reichsleiter Rosenberg (ERR), ארגון בניהולו של אלפרד רוזנברג, שבהוראת היטלר הוטל עליו לשדוד יצירות אמנות בשביל "מוזיאון הפיהרר" שעתיד היה לקום בלינץ, אוסטריה ולחקור "גזעים נחותים" – בעיקר חפצים שהשתייכו ליהודים – וכן חפצי אמנות שהשתייכו לכנסיות ולבונים החופשיים. בתוך המכון נתגלו ספרי תורה, ארכיונים יהודים וחומרים מוחרמים אחרים, חמרי תעמולה אנטישמית וכו'. התגלית המפורסמת ביותר של השניים היה המסתור שבמכרה המלח שבאלטאוסזה, אוסטריה. שם, בתוך קילומטרים של מנהרות ומערות, הסתירו אנשי רוזנברג ציורים כמו "המדונה מברוז'" מאת מיכלאנג'לו, "האסטרונום" מאת ורמיר, תמונת המזבח של גנט מאת יאן ואן אייק ואלפי יצירות אמנות ודברי ערך תרבותי אחרים. היצירות נאספו על ידי אנשי המונומנטים בנקודת איסוף מרכזית במינכן ומשם החוזרו לארצות שמהן נשדדו.
בספטמבר 1945, מועד שחררו מהצבא, פרסם קרסטיין בכתב העת "Town & Country" את המאמר "The Quest for the Golden Lamb" על פעילותו זו בגרמניה.
בחזרה לבלט
בשנת 1946, עם תום המלחמה, ייסדו קרסטיין ובלנצ'ין את להקת "חברת הבלט" אשר שמה שונה בשנת 1948 ל"ניו יורק סיטי בלט". לאחר שביצעה הלהקה את הבלט "אורפאוס" היא הוזמנה בשנת 1948 על ידי מורטון באום, יו"ר הנהלת אולם התיאטרון "ניו יורק סיטי סנטר", לקבוע שם את מושבה. כיום מקום מושבה של הלהקה הוא "תיאטרון דייוויד ה. קוק" בלינקולן סנטר – המרכז הערוני למוזיקה ולדרמה. האולם עוצב על ידי חברו של קרסטיין מלימודיו בהרווארד, האדריכל פיליפ ג'ונסון. קרסטיין כיהן כמנכ"ל הלהקה מעל 40 שנה, עד שנת 1989. במכתב משנת 1946 כתב קרסטיין שהעילה היחידה שהניעה אותו הייתה לאפשר לבלנצ'ין לעשות ככל העולה על רוחו ובאופן שבו הוא מעוניין לעשות זאת.
חייו הפרטיים וחוג חבריו
תחומי העניין המגוונים של קרסטיין, שאפתנותו והעניין שגילה בתרבות הגבוהה, בהתבססו על אמצעים עצמאיים, משך אליו חוג רחב של ידידים יצירתיים מתחומי האמנויות השונים. עם חוג רעיו נמנו יוצרים כמו גלנוויי וסקוט, מונרו ווילר, ג'ורג' פלאט ליינס, ג'רד פרנץ', ברנרד פרלין, פאבל צ'ליצ'ב, קתירין אן פורטר, ברברה הריסון, גרטרוד סטיין, ג'נסן יאו, ג'ונתן טיצ'נור, דונלד וינדהם, ססיל ביטון, ז'אן קוקטו, ו.ה. אודן, ג'ורג' טוקר, מרגרט פרנץ' קרסון, ווקר אוונס, סרגיי אייזנשטיין ואחרים.
קרסטיין ניהל יומנים עוד מימיו במחנה הקיץ בשנת 1919 ועד לשנות ה־1930 המאוחרות. מרטין דוברמן שאב מהם ומהתכתבויות שניהל קרסטיין מקורות ראשוניים לספר הביוגרפיה שכתב עליו בשנת 2007: "העולמות של לינקולן קרסטיין" קרסטיין היה ידוע במשיכתו לגברים: סטודנטים בהרווארד, ימאים, נערי רחוב. הוא קיים, בין השאר, מפגשים מזדמנים במקלחות ה־YMCA שברחוב 63. קרסטיין ניהל רומנים עם מספר אומנים ויוצרים – וביניהם הרקדן פיט מרטינז, האמן הפלסטי דן מלוני ואוצר האומנות ג'נסן יאו – והיו לו גם מספר אהבות אפלטוניות. לעיתים תכופות הפכו מפגשיו המזדמנים לקשרי ידידות ארוכי ימים. קרסטיין ניהל קשרים אינטימיים גם עם נשים ובשנת 1941 הוא נשא לאשה את פידלמה קדמוס, ציירת ואחותו של הצייר פול קדמוס שאותו לקח קרסטיין תחת חסותו. נישואיהם ידעו עליות וירידות עד למותה בשנת 1991. כמה ממאהביו של לינקולן התגוררו יחד עם הזוג בביתם ברחוב 19 מזרח ואשתו חיבבה את רובם.
שני בני הזוג לקו בהפרעות נפשיות. פידלמה סבלה במהלך חייה ממשברים נפשיים קשים שגרמו לה להפסיק לצייר, להסתגר ולנתק מגע מן העולם. קרסטיין מצידו התמודד בשנותיו האחרונות עם התלקחויות של הפרעה בעלת מאפיינים דו-קוטביים: מצבים מאניים, דיכאון ופרנויה. קרסטיין אף הרס את הסטודיו של חברו דני מלוני תוך כדי התפרצות זעם. לעיתים נזקק לאשפוזים פסיכיאטריים שארכו כמה שבועות ואף היה צורך לרסנו באמצעות כתונת כפייה. אף על פי כן, מחלתו לא פגעה באופן משמעותי ביצירתיות שלו והוא המשיך ליצור עד סוף חייו. נטייתו הדו-מינית של קרסטיין היה סוד גלוי בחברה הבוהמית הניו יורקית, אולם הוא התייחס לכך בפומבי רק אחרי שנת 1982. קרסטיין היה הראשון מבין המצנטים שתמכו בפול קדמוס, קנה רבות מתמונותיו ומימן את הוצאות המחיה שלו. קדמוס התקשה בתחילה למכור את ציוריו בגלריות בשל המטען הארוטי של הדמויות הגבריות שצייר.
קרסטיין היה אינטלקטואל מעורב במאבקים החברתיים והפוליטיים שהתרחשו באותה עת: במרץ 1965 הוא השתתף בצעידה השנייה מסלמה למונטגומרי (אלבמה) למען הזכויות הפוליטיות והאזרחיות של האוכלוסייה האפרו־אמריקאית שהוביל ד"ר מרטין לותר קינג.
מורשתו
בית הספר לבלט ו"הניו יורק סיטי בלט" שהקים קרסטיין נחשבים עד היום כ"מכה" של לימודי הבלט ומופעי הריקוד האמנותי באמריקה. המבקר האנגלי קלמנט קריספ העריך כי קרסטיין "היה אחד מאותם הכישרונות הנדירים שנגעו בכל תחומי החיים האמנותיים של זמנם: בלט, קולנוע, ספרות, תיאטרון, ציור, פיסול, צילום – הכל עורר בו עניין". בשנת 1940 הקים קרסטיין את ארכיון הריקוד במוזיאון לאמנות מודרנית MoMA בניו יורק, ארכיון שהיווה כעבור שנים בסיס לאוסף הריקוד של הספרייה הציבורית של ניו יורק. הוא ייסד גם את כתב העת "Dance Index" והיה עורכו בשנים 1942–1948 ותרם גם לחיי התיאטרון בארצו: בשנת 1955 הוא ייסד את פסטיבל שייקספיר האמריקאי בסטרטפורד, קונטיקט, והפיק את המופע "חלום ליל קיץ" בשנה הראשונה לכינונו.
בשנת 1959 ארגן קרסטיין סיור ברחבי אמריקה עבור מוזיקאים ורקדנים מיפן שהציגו מופעי מוזיקת חצר וריקודי חצר יפניים. קרסטיין קבע את מושבו של ניו יורק סיטי בלט בבניין התיאטרון הממלכתי הניו יורקי בלינקולן סנטר ודאג למימון הדרוש לשם כך. הבניין עוצב בשנת 1964 על ידי האדריכל פיליפ ג'ונסון. למרות חזות הבניין השמרנית שעוצבה עם מוטיבים ארכיטקטוניים מודרניסטיים, עיצוב הפנים של האולם באדום ובזהוב מזכיר את התפאורות הנוצצות, עתירות הדמיון והפאר של הבלט רוס בפריז. שיתוף הפעולה בין קרסטיין לבלנצ'ין נמשך עד למותו של הכוריאוגרף הגדול בשנת 1983. ב־26 במרץ 1984 העניק הנשיא רונלד ריגן לקרסטיין את מדליית החירות הנשיאותית על תרומתו לאמנויות.
קרסטיין נודע גם כאספן אמנות וחפצי ערך היסטוריים ותרם כמות משמעותית של מוצגים היסטוריים לאגף הריקוד ע"ש ג'רום רובינס בספרייה הציבורית לאמנויות הבמה של העיר ניו יורק זמן קצר אחרי פתיחתה בלינקולן סנטר. לפני מותו בשנת 1996 תרם קרסטיין לאגף רובינס את המסמכים האישיים, חפצי האומנות ומוצגים אחרים שהיו ברשותו וקשורים לתולדות הריקוד. לינקולן קרסטיין נפטר במנהטן, ניו יורק בשנת 1996.